Document ID: 32014D0357

KOMISSION TÄYTÄNTÖÖNPANOPÄÄTÖS,
annettu 13 päivänä kesäkuuta 2014,
kuntoiluvälineitä koskevan eurooppalaisen standardisarjan EN 957 (osat 2 ja 4-10) ja eurooppalaisen standardin EN ISO 20957 (osa 1) sekä kymmenen voimisteluvälineitä koskevan eurooppalaisen standardin yhdenmukaisuudesta Euroopan parlamentin ja neuvoston direktiivin 2001/95/EY yleisen turvallisuusvaatimuksen kanssa sekä kyseisten standardien viitetietojen julkaisemisesta Euroopan unionin virallisessa lehdessä
(ETA:n kannalta merkityksellinen teksti)
(2014/357/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan,
sekä katsoo seuraavaa:
(1)
Direktiivin 2001/95/EY 3 artiklan 1 kohdassa valmistajat velvoitetaan saattamaan markkinoille ainoastaan turvallisia tuotteita.
(2)
Direktiivin 2001/95/EY 3 artiklan 2 kohdan toisen alakohdan mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi niitä eurooppalaisia standardeja, joiden viitetiedot komissio on julkaissut Euroopan unionin virallisessa lehdessä kyseisen direktiivin 4 artiklan 2 kohdan mukaisesti.
(3)
Direktiivin 2001/95/EY 4 artiklan 1 kohdan mukaan eurooppalaiset standardointiorganisaatiot hyväksyvät eurooppalaiset standardit komission toimeksiantojen perusteella.
(4)
Direktiivin 2001/95/EY 4 artiklan 2 kohdan mukaan komissio julkaisee kyseisten standardien viitetiedot.
(5)
Komissio hyväksyi 27 päivänä heinäkuuta 2011 päätöksen 2011/476/EU (2) turvallisuusvaatimuksista, jotka kuntoiluvälineitä koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti.
(6)
Komissio antoi eurooppalaisille standardointiorganisaatioille 5 päivänä syyskuuta 2012 standardointitoimeksiannon M/506, jonka perusteella ne kehittävät kuntoiluvälineitä koskevia eurooppalaisia standardeja, joilla puututaan tällaisiin laitteisiin liittyviin keskeisiin riskeihin käyttäen periaatteena sitä, että loukkaantumisriskit ja terveys- ja turvallisuusvaarat näitä laitteita tavanomaisissa ja ennakoitavissa olosuhteissa käytettäessä on minimoitava. Toimeksiannossa pyydettiin seuraavien ottamista huomioon: vapaasti seisovien välineiden vakaus, terävät reunat ja särmät, putkien päät, puristavat, leikkaavat, pyörivät ja edestakaisin liikkuvat kohdat paikoissa, joita voi koskettaa, painot, välineeseen meno ja siitä poistuminen, säätö- ja lukintamekanismit, narut, hihnat ja ketjut, vaijerit ja väkipyörät, narujen ja hihnojen ohjaimet, vetokohdat, oteasennot, kiinteät, kiinnitettävät ja pyörivät kahvat, sähköturvallisuus ja pysäytysyksikkö, joka katkaisee virran.
(7)
Euroopan standardointikomitea (CEN) hyväksyi kuntoiluvälineitä koskevan eurooppalaisen standardisarjan (EN 957, osat 2 ja 4-10) ja eurooppalaisen standardin EN ISO 20957 (osa 1), jotka kuuluvat komission toimeksiannon piiriin.
(8)
Kuntoiluvälineitä koskeva eurooppalainen standardisarja EN 957 (osat 2 ja 4-10) ja eurooppalainen standardi EN ISO 20957 (osa 1) täyttävät toimeksiannon M/506 ja ovat direktiivin 2001/95/EY yleisen turvallisuusvaatimuksen mukaisia. Standardien viitetiedot olisi julkaistava Euroopan unionin virallisessa lehdessä.
(9)
Komissio hyväksyi 27 päivänä heinäkuuta 2011 päätöksen 2011/479/EU (3) turvallisuusvaatimuksista, jotka voimisteluvälineitä koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti.
(10)
Komissio antoi eurooppalaisille standardointiorganisaatioille 5 päivänä syyskuuta 2012 standardointitoimeksiannon M/507, jonka perusteella ne kehittävät voimisteluvälineitä koskevia eurooppalaisia standardeja, joilla puututaan tällaisiin laitteisiin liittyviin keskeisiin riskeihin, joita ovat välineiden riittämättömästä kuormankantokyvystä, välineiden vakauden häviämisestä, sähköenergian käytöstä ja työvirtapiireistä sekä mekaanisen tai hydraulisen energian käytöstä johtuvat riskit, välineiden käytöstä johtuvat riskit, kuten putoamiset, haavat, kiinni juuttumiset, tukehtuminen, törmäykset ja kehon ylikuormitus, välineeseen menemisestä ja siitä poistumisesta johtuvat riskit, myös vikojen ilmetessä ja hätätilanteissa, sekä riskit, jotka johtuvat välineen mahdollisesta joutumisesta kosketukseen sivullisten kanssa (esim. yleisö), puutteellisesta huollosta, välineen kokoamisesta, purkamisesta ja käsittelystä sekä kemiallisille aineille altistumisesta.
(11)
Euroopan standardointikomitea (CEN) hyväksyi kymmenen voimisteluvälineitä koskevaa eurooppalaista standardia, jotka kuuluvat komission toimeksiannon piiriin.
(12)
Nämä kymmenen voimisteluvälineitä koskevaa eurooppalaista standardia täyttävät toimeksiannon M/507 ja ovat direktiivin 2001/95/EY yleisen turvallisuusvaatimuksen mukaisia. Standardien viitetiedot olisi julkaistava Euroopan unionin virallisessa lehdessä.
(13)
Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Seuraavat eurooppalaiset standardit täyttävät direktiivissä 2001/95/EY säädetyn yleisen turvallisuusvaatimuksen niiden riskien osalta, jotka ne kattavat:
a)
EN ISO 20957-1:2013 ”Kuntoiluvälineet. Osa 1: Yleiset turvallisuusvaatimukset ja testausmenetelmät (ISO 20957-1:2013)”
b)
EN 957-2:2003 ”Kuntoiluvälineet. Osa 2: Voimaharjoitusvälineet, lisäturvallisuusvaatimukset ja testausmenetelmät”
c)
EN 957-4:2006+A1:2010 ”Kuntoiluvälineet. Osa 4: Voimaharjoituspenkit, lisäturvallisuusvaatimukset ja testausmenetelmät”
d)
EN 957-5:2009 ”Kuntolaitteet. Osa 5: Käsien tai jalkojen harjoitukseen käytettävät kuntopyörät, lisäturvallisuusvaatimukset ja testausmenetelmät”
e)
EN 957-6:2010 ”Kuntoiluvälineet. Osa 6: Juoksumatot, lisäturvallisuusvaatimukset ja testimenetelmät”
f)
EN 957-7:1998 ”Kuntoiluvälineet. Osa 7: Soutulaitteet, lisäturvallisuusvaatimukset ja testausmenetelmät”
g)
EN 957-8:1998 ”Kuntoiluvälineet. Osa 8: Askeltimet ja porrasnousulaitteet, lisäturvallisuusvaatimukset ja testausmenetelmät”
h)
EN 957-9:2003 ”Kuntoiluvälineet. Osa 9: Elliptisen muotoisen liikeradan omaavat kuntoilulaitteet. Lisäturvallisuusvaatimukset ja testimenetelmät”
i)
EN 957-10:2005 ”Kuntoiluvälineet. Osa 10: Kuntopyörät kiinteällä pyörällä tai ilman vapaata vaihdetta. Lisäturvallisuusvaatimukset ja testimenetelmät”
j)
EN 913:2008 ”Voimisteluvälineet. Yleiset turvallisuusvaatimukset ja testausmenetelmät”
k)
EN 914:2008 ”Voimisteluvälineet. Nojapuut sekä nojapuu-eritasonojapuu-yhdistelmät. Vaatimukset ja testimenetelmät, turvallisuus mukaan lukien”
l)
EN 915:2008 ”Voimisteluvälineet. Eritasonojapuut. Vaatimukset ja testimenetelmät, turvallisuus mukaan lukien”
m)
EN 916:2003 ”Voimisteluvälineet. Arkut. Vaatimukset ja testimenetelmät, turvallisuus mukaan lukien”
n)
EN 12196:2003 ”Voimisteluvälineet. Hevoset ja pukit. Turvallisuusvaatimukset ja testausmenetelmät”
o)
EN 12197:1997 ”Voimisteluvälineet. Rekit. Turvallisuusvaatimukset ja testausmenetelmät”
p)
EN 12346:1998 ”Voimisteluvälineet. Puolapuut. Turvallisuusvaatimukset ja testausmenetelmät”
q)
EN 12432:1998 ”Voimisteluvälineet. Puomit. Turvallisuusvaatimukset ja testausmenetelmät”
r)
EN 12655:1998 ”Voimisteluvälineet. Renkaat. Toiminnalliset vaatimukset ja turvallisuusvaatimukset, testimenetelmät”
s)
EN 13219:2008 ”Voimisteluvälineet. Trampoliinit. Toiminnalliset vaatimukset ja turvallisuusvaatimukset, testimenetelmät”
2 artikla
Julkaistaan standardien EN ISO 20957-1:2013, EN 957-2:2003, EN 957-4:2006+A1:2010, EN 957-5:2009, EN 957-6:2010, EN 957-7:1998, EN 957-8:1998, EN 957-9:2003, EN 957-10:2005, EN 913:2008, EN 914:2008, EN 915:2008, EN 916:2003, EN 12196:2003, EN 12197:1997, EN 12346:1998, EN 12432:1998, EN 12655:1998 ja EN 13219:2008 viitetiedot Euroopan unionin virallisen lehden C-sarjassa.
3 artikla
Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 13 päivänä kesäkuuta 2014.

Labels: 3
7
1